Orker

Orker er store, grønne væsener med en instinktiv trang til krig og ødelæggelse. De er en slags rovdyriske barbarer, der er knyttet sammen i stammelignende samfund. Hos orkerne hersker den største, mest brutale ork, der som oftest tiltales høvding. Orker slås konstant indbyrdes for at stige i hierarkiet - kan man tryne en anden ork, er man bedre end ham. Orkerne er født med en lyst til at udfordre, og det er fx en naturlig del af en orks liv at udfordre sin far og omvendt.

Orker kan leve alle steder og tilpasse sig enhver egn og ethvert klima. De slår sig ned, bygger lejre og begynder derefter at hærge lokalområdet med overfald og til tider direkte krigsførelse. Trangen til at slå ihjel og udøve krig kommer helt naturligt og boglige orker er derfor sjældne og udstødte. Orker er dog ikke dumme, men snarere praktiske - det er kun den viden, der kan hjælpe dem med at lave krig, der er noget værd, Ledet af deres shamaner tilbeder de Khangohr, orkguden der kæmper i gudeverdenen, i brutale og vilde ritualer.

Orker kan lave alliancer med alle, hvis de bliver lovet nok blodsudgydelse og vold, men har et arvehad til elvere og dværge, som de oftest angriber uden provokation. Goblinerne er dog som en slags småbrødre for orkerne, mindre end dem selv og grønne, og lever ofte som en integreret del af orkstammerne